बाजारों से अतिक्रमण हटा देख लोगों को मिली राहत
नगरकौंसिल प्रधान ललित मोहन पाठक की अगुवाई में सोमवार को चली अतिक्रमण मुहिम का असर मंगलवार को भी देखने को मिला।
शहर की सड़कें आम दिनों से अधिक खुली दिखीं, तो दुकानदारों ने भी कौंसिल की सख्ती को देखते हुए तय सीमा से आगे सामान नहीं बढ़ाया। उधर, नगर कौंसिल ने साफ किया कि सोमवार की कार्रवाई में कौंसिल की ओर से जब्त सामान को जुर्माना अदा करने के बाद ही छोड़ा जाएगा। गांव करीहा से खरीददारी करने पहुंची सुनीता कहती हैं कि उन्हें खरीददारी के लिए शहर आते सालों हो गए हैं, लेकिन अतिक्रमण विरोधी मुहिम का असर आज ही देखने को मिला। लोगों का कहना है कि अगर नगर कौंसिल ऐसी ही सख्ती दिखाए तो बाजार और चौड़े हो सकते हैं और दुकानदार भी अपनी दुकानों के आगे किए गए नाजायज कब्जे हटा देंगे।
दोपहर को कोठी रोड की तस्वीर, जोकि पहले कभी इतना खुला दिखाई नहीं देता था।
hin_Deva hin_Deva hin_Deva hin_Deva